钦定古今图书集成/理学汇编/学行典/第231卷
## 钦定古今图书集成/理学汇编/学行典/第231卷

| 钦定古今图书集成 理学汇编 第二百三十一卷 |

| |

第二百三十一卷目录

孝弟部纪事一

学行典第二百三十一卷

《汉书卜式传》：“式以田畜为事，有少弟，弟壮。式脱身出，
独取畜羊百馀，田宅财物尽与弟。式入山牧十馀年，
羊致千馀头，买田宅。而弟尽破其产，式辄复分与弟
者数矣。”

《后汉书祭遵传》：“遵从弟彤早孤，以至孝见称。遇天下
乱，野无烟火，而独在家侧，每贼过，见其尚幼而有志
节，皆奇而哀之。”

《韩棱传》：“棱四岁而孤，养母弟以孝友称。及壮，推先父
馀财数百万与从昆弟，乡里益高之。”

《樊宏传》：“宏子儵，事后母至孝，及母卒，哀思过礼，毁病
不自支，世祖常遣中黄门朝暮送𫗴粥。”

《彭修传》：修年十五时，父为郡吏，得休，与修俱归，道为
盗所劫，修困迫，乃拔佩刀，前持盗帅曰：“父辱子死，卿
不顾死耶。”盗相谓曰：“此童子义士也，不宜逼之。”遂辞
谢而去。

《韦彪传》：“彪孝行纯至，父母卒，哀毁，三年不出庐寝。服
竟，羸瘠，骨立异形，医疗数年乃起。”

《鲁恭传》：“恭父为武陵太守，卒官时，恭年十二，弟丕七
岁，昼夜号踊不绝声，郡中赙赠无所受，乃归服丧，礼
过成人，乡里奇之。”

《黄香传》：“香九岁失母，思慕憔悴，殆不免丧，乡人称其
至孝。年十二，太守刘护闻而召之，署门下孝子，甚见
爱敬。香家贫，内无仆妾，躬自勤苦，尽心奉养。”

《冯衍传》：“衍子豹年十二，母为父所出，后母恶之，尝因
豹夜寐，欲行毒害，逃走得免，敬事愈谨，而母疾之愈
深，时人称其孝。”

《虞诩传》：诩早孤，孝养祖母。县举顺孙，国相奇之，欲以
为吏。诩辞曰：“祖母九十，非诩不养。”相乃止。

《蔡邕传》：“邕性笃孝，母常滞病三年，邕自非寒暑节变，
未尝解襟带，不寝寐者十旬。母卒，庐于冢侧，动静以
礼，有免驯扰。其室旁又木生连理，远近奇之，多往观
焉。”

《郭太传》：“太遭母忧，有至孝称。”〈注〉遭母忧，呕血发病，历
年乃瘳。

《陈寔传》：“寔子纪遭父忧，每哀至辄欧血绝气，虽衰服
已除，而积毁消瘠，殆将灭性。豫州刺史嘉其至行，表
上尚书，图象百城，以厉风俗。”

《郦炎传》：“炎风病慌忽，性至孝，遭母忧，病甚发动，妻始
产而惊死，妻家讼之，收系狱。炎病不能理对。熹平六
年，遂死狱中，时年二十八。尚书卢植为之诔赞，以昭
其懿德。”

《魏志王修传》：“修年七岁丧母，母以社日亡。来岁邻里
社，修感念母，哀甚，邻里闻之，为罢社。”

《杜畿传》：“畿，京兆杜陵人。少孤，继母苦之，以孝闻。”
《高柔传》：“柔父靖，为蜀郡都尉。”〈注〉靖高祖父固，固子慎。
慎子式，至孝，尝尽力供养。永初中，螟蝗为害，独不食
式麦。圉令周彊以表州郡，太守杨舜举式孝子，让不
行。后以孝廉为郎。

《吴志骆统传》：“统父俊，为袁术所害，母改适，为华歆小
妻。统时八岁，遂与亲客归会稽。其母送之，拜辞上车，
面而不顾，其母泣涕于后御者曰：‘夫人犹在也’。统曰：
‘不欲增母思，故不顾耳’。事适母甚谨。”

《晋书氾毓传》：“毓世儒素，父终，居于墓所三十馀载，至
晦朔，躬扫坟垄，循行封树。”

《徐苗传》：苗弟患口痈，脓溃，苗为吮之。其兄弟皆早亡，
抚养遗孤，慈爱闻于州里，田宅奴婢，尽推与之。
《赵至传》：至身长七尺四寸，论议精辩，有纵横才气。辽
西举郡计吏到洛与父相遇。时母已亡，欲令其宦，立
弗之告，仍戒以不归。至乃还辽西。幽州三辟部从事，
断九狱，见称精审。太康中，以良吏赴洛，方知母亡。初，
至自耻士伍，欲以宦学立名，期于荣养。既而其志不
就，号愤恸哭，欧血而卒，时年三十七。

《刘元海载记》：“元海七岁遭母忧，擗踊号叫，哀感旁邻。
宗族部落，咸共叹赏。时司空太原王昶等，闻而嘉之，
并遣吊赙。”

《阎缵传》：“缵父卒，继母不慈，缵恭事弥谨，而母疾之愈
甚，乃诬缵盗父时金宝，讼于有司，遂被清议，十馀年
缵无怨色，孝谨不怠。母后意解，更移中正，乃复品
扶风。”《武王骏传》：“骏有孝行，母伏太妃，随兄亮在官，骏
常涕泣思慕，若闻有疾，辄忧惧不食，或委官定省《孔愉传》：“愉字敬康，会稽山阴人，年十三而孤，养祖母
以孝”闻，与同郡张茂字伟康、丁潭字世康齐名，时人
号曰“会稽三康。”

《吴猛传》：“猛少有孝行，夏日常手不驱蚊，惧其去己而
噬亲也。”

《高崧传》：“崧父悝，少孤，事母以孝闻。年十三，值岁饥，悝
菜蔬不餍，每致甘肥于母，抚幼弟以友爱称。”

《刘超传》：“超为义兴太守，迁射声校尉。咸和初，遭母忧
去官，衰服不离身，朝夕号泣，朔望辄步至墓所，哀感
路人。”

《吴隐之传》：“隐之年十馀，丁父忧，每号泣，行人为之流
涕。事母孝谨，及其执丧，哀毁过礼。家贫无人鸣鼓，每
至哭临之时，有双鹤警叫，及祥练之夕，复有群雁俱
集，时人咸以为孝感所致。尝食咸菹，以其味旨，掇而
弃之，与太常韩康伯邻居。康伯母，殷浩之姊，贤明妇
人也。每闻隐之哭声，辍餐投著，为之悲泣。既而谓康”
伯曰：“汝若居铨衡，当举如此辈人。”及康伯为吏部尚
书，隐之遂阶清级。

《应詹传》：“詹字思远，魏侍中璩之孙也。幼孤，为祖母所
养，年十馀岁，祖母又终，居丧毁顿，杖而后起，遂以孝
闻。家富于财，年又稚弱，乃请族人共居，委以资产，情
若至亲，世以此异焉。”

《宋书何尚之传》：“尚之父叔度，恭谨有行业。姨适沛郡
刘璩，与叔度母情爱甚笃。叔度母早卒，奉姨有若所
生。姨亡，朔望必往致哀，并设祭奠，食并珍新，躬自临
视。若朔望应有公事，则先遣送祭，皆手自料简，流涕
对之。公事毕，即往致哀，以此为常，至三年服竟。”
《沈道虔传》：“道虔冬月无复衣，戴融闻而迎之，为作衣
服，并”与钱一万。既还，分身上衣及钱悉供诸兄弟子
无衣者。太祖闻之，遣使存问，赐钱三万，米二百斛，悉
以嫁娶孤兄子。

《赵伦之传》：“伦之字幼成，下邳僮人也。幼孤贫，事母以
孝称。”

《周续之传》：“续之年八岁丧母，哀毁过于成人，奉兄如
事父。”

《刘敬宣传》：敬宣父牢之，镇北将军。敬宣八岁丧母，昼
夜号泣，中表异之。辅国将军桓序镇芜湖，牢之参序
军事。四月八日，敬宣见众人灌佛，乃下头上金镜，以
为母灌，因悲泣不自胜。序叹息谓牢之曰：“卿此儿既
为家之孝子，必为国之忠臣。”

《檀道济传》：“道济少孤，居丧备礼。奉姊事兄以和谨致
称。”

《谢弘微传》：弘微母忧，居丧以孝称。兄曜卒，弘微蔬食
积时，哀戚过礼，服虽除，犹不啖鱼肉。沙门释慧琳诣
弘微，弘微与之共食，犹独素食。慧琳曰：“檀越素既多
疾，顷者肌色微损，即吉之后，犹未服膳。若以无益伤
生，岂所望于得理。弘微答曰：‘衣冠之变，礼不可逾。在
心之哀，实不能已’。”遂废食感咽，歔欷不自胜。弘微少
孤，事兄如父，兄弟友穆之至，举世莫及也。

《朱百年传》：百年家素贫，母以冬月亡衣并无絮，自此
不衣绵帛。尝寒时就同县孔凯宿，衣悉袷布。饮酒醉
眠，凯以卧具覆之，既觉，引卧具去体，谓凯曰：“绵定奇
温。”因流涕悲恸，凯亦为之伤感。

《张劭传》：“劭子敷生而母亡，年数岁问知之，虽童蒙便
有感慕之色。至十岁许，求母遗物，而散施已尽，惟得
一扇，乃缄录之。每至感思，辄开笥流涕，见从母悲感
呜咽。”

《臧焘传》：“焘以母老家贫，与弟熹俱弃人事，躬耕自业，
约己养亲者十馀年。父母丧亡，居丧六年，以毁瘠著
称。”

《阮长之传》：“长之年十五丧父，有孝性，哀感傍人，服除
蔬食者犹积载。初为诸府参军，除员外散骑侍郎。母
老，求补襄垣令，督邮无礼，鞭之去职。寻补庐陵王义
真车骑行正参军，平越长史，东莞太守。入为尚书殿
中郎，出为武昌太守。时王弘为江州，雅相知重，引为
车骑从事中郎，入为太子中舍人，中书侍郎，以母老”
固辞。元嘉九年，迁临川内史。以南土卑湿，母年老，非
所宜，辞不就。十一年，复除临海太守。至郡少时而母
亡，葬毕，不胜忧。十四年，卒。

《齐书萧景先传》：“景先，太祖从子也。少遭父丧，有至性，
太祖嘉之。”

《刘悛传》：“悛加宁朔将军，助守石头。父勔大桁战死，悛
时疾病，扶伏路次，号哭求勔尸。勔尸项后伤缺，悛割
发补之，持哭墓侧，冬月不衣絮。太祖代勔为领军，素
与勔善，书譬悛曰：‘承至性毁瘵，转之危虑，深以酸怛。
终哀全生，先王明轨，岂有去缣纩，彻温席，以此悲号，
得终其孝性邪？当深顾往旨，少自抑勉。建平王景素’”
反，太祖总众军出顿元武湖。悛初免丧，太祖欲使领
支军，召见悛兄弟，皆羸削改貌，于是乃止。

《刘𤩽传》：𤩽有至性，祖母病疽经年，手持膏药，渍指为
烂。母孔氏甚严明，谓亲戚曰：“阿称便是今世曾子。”阿称，𤩽小字也。年四十馀，未有婚对。建元中，太祖与司
徒褚渊为𤩽娶王氏女，王氏椓壁挂履，土落孔氏床
上，孔氏不悦，𤩽即出其妻。及居父丧，不出庐，足为之
屈，杖不能起。

《崔慰祖传》：慰祖解褐奉朝请，父丧不食盐。母曰：“汝既
无兄弟，又未有子嗣，毁不灭性，政当不进肴羞耳，如
何绝盐，吾今亦不食矣。慰祖不得已从之。”

《顾欢传》：欢于剡天台山开馆聚徒，受业者常近百人。
欢早孤，每读《诗》至“哀哀父母”，辄执书恸泣。学者由是
废《蓼莪》篇不复讲。

《臧荣绪传》：“荣绪幼孤，躬自灌园，以供祭祀。母丧后，乃
著《嫡寝论》。洒扫堂宇，置筵席，朔望辄拜。荐甘珍，未尝
先食。”

《刘绘传》：“绘为冠军长史，长沙内史，行湘州事，遭母丧
去官。有至性，持丧墓下，三年，食麤粝。”

《刘怀慰传》：“怀慰持丧，不食醯酱，冬月不絮衣。养孤弟
妹，事寡叔母，皆有恩义。”

《袁彖传》：“彖父觊在雍州起事见诛，宋明帝投觊尸江
中，不听敛葬。彖与旧奴一人，微服潜行求尸，四十馀
日，乃得密瘗石头后冈，身自负土。”

《梁书沈约传》：“约子旋及约时，已历中书侍郎，永嘉太
守、司徒从事中郎、司徒右长史。免约丧，为太子仆。复
以母忧去官，而蔬食辟谷，服除，犹绝粳粱。”

《临川靖惠王宏传》：宏所生母陈太妃寝疾，宏与母弟
南平王伟侍疾，并衣不解带，每二宫参问，辄对使涕
泣。及太妃薨，水浆不入口者五日，高祖每临幸慰勉
之。宏少孝谨，齐之末年，避难潜伏，与太妃异处，每遣
使参问起居，或谓宏曰：“避难须密，不宜往来。”宏衔泪
答曰：“乃可无我，此事不容暂废。”

《陆襄传》：“襄为扬州治中，襄父终此官，固辞职，高祖不
许，听与府司马换廨居之。昭明太子敬耆老，襄母年
将八十，与萧琛、傅昭、陆杲每月尝遣存问，加赐珍羞
衣服。襄母尝卒患心痛，医方须三升粟浆。是时冬月，
日又逼暮，求索无所。忽有老人诣门货浆量如方剂，
始欲酬直，无何失之，时以襄孝感所致也。”

《王瞻传》：“瞻年十二，居父忧，以孝闻。”

《王份传》：“份子琳，琳子佥，八岁丁父忧，哀毁过礼，年四
十五卒。”

《刘孺传》：“孺幼聪敏，七岁能属文。年十四，居父丧，毁瘠
骨立，宗党咸异之。”

《郑绍叔传》：绍叔早失父，事母及祖母以孝闻，事兄恭
谨。及居显要，禄赐所得及四方贡遗，悉归之兄室。
《柳惔传》：惔弟忱年数岁，父世隆及母阎氏时寝疾，忱
不解带经年，及居丧，以毁闻。

《范云传》“云：性笃睦，事寡嫂尽礼，家事必先谘而后行，
好节尚奇，专趣人之急。”

《马仙琕传》：“仙琕少以果敢闻。遭父忧，毁瘠过礼，负土
成坟，手植松柏。”

《萧子恪传》：“子恪弟子范，为太子洗马，俄迁司徒主簿。
丁所生母忧去职，居丧以毁闻。”

《孔休源传》：“休源年十一而孤，居丧尽礼。每见父手所
写书，必哀恸流涕，不能自胜，见者莫不为之垂泣。”
《范岫传》：“岫，济阳考成人，父羲，宋兖州别驾。岫早孤，事
母以孝闻。”

《傅昭传》：“昭字茂远，六岁而孤，哀毁如成人者，宗党咸
异之。”

《臧严传》：“严字彦威，东莞莒人。幼有孝性，居父忧以毁
闻。”

《任孝恭传》：“孝恭字孝恭，临淮临淮人。幼孤，事母以孝
闻。”

《何点传》：“点弟引，字子季。年八岁居忧，哀毁若成人。既
长，好学，其业皆通。刘𤩽、周颙深器异之。”

《王志传》：“志年九岁，居所生母忧，哀容毁瘠，为中表所
异。”

《始兴忠武王憺传》：“憺为荆州刺史七年，慈母陈太妃
薨，水浆不入口六日，居丧过礼。高祖优诏勉之，使摄
州任。同母兄安成王秀将之雍州，薨于道。憺闻丧，自
投于地，席槁哭泣，不饮不食者数日，倾财产赙送，部
伍小大皆取足焉。天下称其悌。”

《阮孝绪传》：孝绪于锺山听讲，母王氏忽有疾，兄弟欲
召之，母曰：“孝绪至性冥通，必当自到。”果心惊而返，邻
里嗟异之，合药须得生人参，旧传锺山所出，孝绪躬
耕幽险，每日不值，忽见一鹿前行，孝绪感而随后，至
一所遂灭，就视，果获此草。母得服之，遂愈，人皆叹其
孝感所致。

《刘孺传》：“孺弟览，以所生母死，庐于墓。再期，口不尝盐
酪，冬止著单衣。家人患其不胜丧，中夜窃置炭于床
下，览因暖气得睡。既觉知之，号恸欧血。高祖闻其有
至性，数省视之。”

《臧盾传》：“盾有孝性，随父宿直于廷尉。母刘氏在宅夜
暴亡，左手指忽痛，不得寝。及晓，宅信果报凶问，其感通如此。服制未终，父又卒，盾居丧五年不出庐户，形
骸枯悴，家人不复识。乡人王端以状闻，高祖嘉之，敕
累遣抑譬。”

《刘𬣙传》：“𬣙幼称纯孝，数岁父母继卒，居丧哭泣孺慕，
几至灭性，赴吊者莫不伤焉。后为伯父所养，事伯母
及昆姊孝友笃至，为宗族所称。自伤早孤，人有误触
其讳者，未尝不感结流涕。长兄絜为之聘妻，克日成
婚。𬣙闻而逃匿，事息乃还。”

《刘苞传》：苞四岁而父终，及年六七岁，见诸父常泣。时
伯叔父悛绘等并显贵，苞母谓其畏惮怒之，苞对曰：
“早孤不及有识，闻诸父多相似，故心中欲悲，无有他
意”，因而欷歔，母亦恸甚。初，苞父母及两兄相继亡没，
悉假瘗焉。苞年十六，始移墓所经营改葬，不资诸父，
未几皆毕，绘常叹服之。

《王规传》：规八岁以丁所生母忧，居丧有至性。太尉徐
孝嗣每见必为之流涕，称曰“孝童。”

《褚翔传》：“太清二年，翔迁守吏部尚书。其年冬，侯景围
宫城，翔于围内丁母忧，以毁卒，时年四十四，诏赠本
官。翔少有孝性，为侍中时，母疾笃，请沙门祈福，中夜
忽见户外有异光，又闻空中弹指，及晓，疾遂愈。或以
翔精诚所致。”

《任昉传》：“昉为尚书殿中郎，转司徒竟陵王记室参军，
以父忧去职。性至孝，居丧尽礼。服阕，续遭母忧，常庐
于墓侧，哭泣之地，草为不生。”

《裴子野传》：“子野生而孤，为祖母所养。年九岁，祖母亡，
泣血哀恸，家人异之。少好学，善属文，起家齐武陵王
国左常侍，右军江夏王参军。遭父忧去职，居丧尽礼，
每之墓所，哭泣处草为之枯，有白兔驯扰其侧。”
《袁昂传》：“昂父觊，泰始初举兵奉寻阳王子勋，事败诛
死，昂时年五岁。初觊败，传首京师，藏于武库，至是始
还之。昂号恸欧血，绝而复苏。昂为卫军武陵王长史，
丁内忧，哀毁过礼，出为豫章内史。丁所生母忧去职。
以丧还，江路风浪暴骇，昂乃缚衣著柩，誓同沈溺。及
风止，馀船皆没，惟昂所乘船获全，咸谓精诚所致。”
《陈书蔡征传》：“征七岁丁母忧，居丧如成人礼。继母刘
氏，性悍忌，视之不以道，征供持益谨，初无怨”色。征本
名览，《景历》以为有王祥之性，更名征，字希祥。

《张种传》：“侯景之乱，种奉其母东奔，久之得达乡里。俄
而母卒，种时年五十，而毁瘠过甚，又迫以凶荒，未获
时葬，服制虽毕，而居处饮食，恒若在丧。及景平，司徒
王僧辩以状奉闻，起为贞威将军，治中从事史，并为
具葬礼。葬毕，种方即吉。”

《张讥传》：“讥幼丧母，有错彩经帕，即母之遗制。及有所
识，家人具以告之。每岁时辄对帕哽噎，不能自胜。及
丁父忧，居丧过礼。”

《姚察传》：“察字伯审，吴兴武康人。幼有至性，事亲以孝
闻。”

《鄱阳王伯山传》：“伯山性宽厚，美风仪。丁所生母忧，居
丧以孝闻。”

《宗元饶传》。元饶，南郡江陵人也。少好学，以孝敬闻。太
建十三年卒。

《顾野王传》：“野王体素清羸，又居丧过毁，殆不胜衣。第
三弟充国早卒，野王抚养幼孤，恩义甚厚。”

《王质传》：“质少慷慨，涉猎书史。起家秘书郎、太子舍人，
尚书殿中郎。遭母忧，居丧以孝闻。”

《虞荔传》：荔第二弟寄寓于闽中，依陈宝应。荔每言之，
辄流涕。文帝哀而谓曰：“我亦有弟在远，此情甚切，他
人岂知。”乃敕宝应求寄，宝应终不遣，荔因以感疾，帝
数往临视。

《袁宪传》：“宪幼聪敏，好学，有雅量。释褐秘书郎，迁太子
舍人。寻丁父忧，哀毁过礼。”

《徐陵传》：“陵子份，性孝悌。陵尝疾甚笃，份烧香泣涕，跪
诵《孝经》，昼夜不息，如此者三日，陵疾豁然而愈。亲戚
皆谓份孝感所致。”

《王元规传》：“元规性孝，事母甚谨，晨昏未尝离左右。梁
时山阴县有暴水流漂居宅，元规惟有一小船，仓卒
引其母妹并孤侄入船，元规自执楫棹而去，留其男
女三人，阁于树杪。及水退获全，时人皆称其至行。”
《阮卓传》：“卓性至孝，其父随岳阳王出镇江州，遇疾而
卒，卓时年十五，自都奔赴，水浆不入口者累日。属侯
景”之乱，道路阻绝，卓冒履险艰，载丧柩还都。在路遇
贼，卓形容毁瘁，号哭自陈，贼哀而不杀之，仍护送出
境。及渡彭蠡湖，中流忽遇疾风，船几没者数四。卓仰
天悲号，俄而风息，人皆以为孝感。

《孔奂传》：“奂为仪曹侍郎，遭母忧，哀毁过礼。”时天下丧
乱，皆不能终三年之丧。维奂及吴国张种，在寇乱中
守持法度，并以孝闻。

《傅縡传》：“梁太清末，縡携母南奔避难，俄丁母忧，在兵
乱之中，居丧尽礼，哀毁骨立，士友以此称之。”

《陆琼传》：琼十一丁父忧，毁瘠有至性，从祖襄叹曰：“此
儿必荷门基，所谓一不为少《魏书裴骏传》：骏从弟安祖少而聪慧，年八九岁就师，
讲《诗》，至《鹿鸣》篇，语诸兄云：“鹿虽禽兽，得食相呼，而况
人也。”自此之后，未曾独食。

《辛雄传》：“雄性孝，释褐奉朝请。父于都遇患，雄自免归，
晨夜扶抱。及父丧，居忧殆不可识，为世所称。”

《崔浩传》：“浩父疾笃，浩乃剪爪截发，夜在庭中，仰祷斗
极，为父请命，求以身代。叩头流血，岁馀不息，家人罕
有知者。及父终，居丧尽礼，时人称之。”

《索敞传》：“敞乡人阴世隆子孟贵，性至孝，每向田耘耨，
早出拜父，来亦如之。乡人钦其笃于事亲。”

《张彝传》：“彝居丧过礼，送葬自平城达家，千里徒步，不
乘车马，颜貌毁瘠，当世称之。”

《高祐传》：“祐孙谅，字修贤，少好学，多识强记，居丧以孝
闻。”

《崔挺传》：“挺子孝政，十岁挺亡，号哭不绝，见者为之悲
伤。”

《冯熙传》：“熙父朗内徙，官至秦雍二州刺史，辽西郡公，
坐事诛。文明太后临朝，追赠假黄钺太宰、燕王，立庙
长安。熙生子长安，为姚氏魏母所养，事魏母孝谨，如
事所生。魏母卒，乃散发徒跣，水浆不入口三日。”
《陈奇传》：“奇字修奇，河北人也。少孤，家贫而奉母以至
孝称。”

《刁冲传》：“冲字文朗，渤海饶安人也。十三而孤，孝慕过
人。”

《袁跃传》：“跃子聿修，字叔德，七岁遭丧，居处若成人，以
孝称。”

《甄琛传》：“琛同郡张纂，纂子宣轨，少孤，事母以孝闻。永
安中，以功赐爵中山公。”

《韩麒麟传》：“麒麟孙子熙，为清河王怿常侍，迁郎中令。
初，子熙父以爵让弟显宗不受，子熙缘父素怀，卒亦
不袭。及显宗卒，子熙别蒙赐爵，乃以其先爵让弟仲
穆。兄弟友爱如此。父亡，居丧有礼。”

《程骏传》：“骏字𬴊驹，本广平曲安人。六世祖良，晋都水
使者，坐事流于凉州。骏少孤贫，居丧以孝称。”

《阳尼传》：“尼侄孙固，熙平二年，除洛阳令。丁母忧，号慕
毁病，杖而能起，练禫之后，犹酒肉不进。时固年逾五
十，而丧过于哀，乡党亲族，咸叹服焉。”

《高崇传》：“崇子谦之，字道让。少事后母李以孝闻。李亦
抚育过于己生。人莫能辨其兄弟所出同异，论者两
重之。”

谦之弟恭之，字道穆。学涉经史，非名流隽士不与交
结。幼孤，事兄如父母。

《辛绍先传》：“绍先有至性，丁父忧三年口不甘味，头不
栉沐，发遂落尽。”

《李冲传》：“冲兄弟六人，四母所出，颇相忿阋。及冲之贵，
封禄恩赐，皆以共之，内外辑睦。父亡后，同居二十馀
年，至洛乃别第宅，更相友爱，久无间然。”

《张湛传》：“湛遭母忧，哀毁过人，服制虽除，而蔬粝弗改
焉。”

《胡叟传》：叟少孤，每言及父母，则泪下若孺子之号。春
秋当祭之前，则先求旨酒美膳，将其所知广甯常顺
阳、冯翊田文宗、上谷侯法儁，携壶执榼，至郭外空静
处，设坐奠拜，尽孝思之敬。时敦煌氾潜家善酿酒，每
节送一壶与叟。著作佐郎博陵许赤虎、河东裴定宗
等谓潜曰：“再三之惠，以为过厚，子惠于叟，何其恒也。”
《潜》曰：我恒给祭者，以其恒于孝思也。

《宋繇传》：“繇五岁丧母，事伯母张氏以孝闻。八岁而张
氏卒，居丧哀毁逾礼。”

《北齐书赵郡王琛传》：“琛子叡，生三旬而孤，聪慧夙成，
为高祖所爱，养于宫中，令游娘母之，恩同诸子。魏兴
和中，袭爵南赵郡公。至四岁，未尝识母，其母则魏华
阳公主也。有郑氏者，叡母之从母姊妹之女，戏语叡
曰：‘汝是我姨儿，如何倒亲游氏’？叡因问访，遂精神不
怡。高祖甚以为怪，疑其感疾，欲命医看之。叡对曰：‘儿
无患苦，但闻有所生，欲得暂见’。”高祖惊曰：“谁向汝道
耶？”叡具陈本末。高祖命元夫人令就宫与叡相见，叡
前跪拜，因抱头大哭。高祖甚以悲伤，语平秦王曰：“此
儿天生至孝，我儿子无有及者。”遂为休务一日。叡初
读《孝经》，至资于事父，辄流涕歔欷。十岁丧母，高祖亲
送叡至领军府，为叡发丧，举声殒绝，哀感左右，三日
水浆不入口。高祖与武明娄皇后殷勤敦譬，方渐顺
旨。居丧尽礼，持佛像长斋，至于骨立，杖而后起。
《清河王岳传》：“岳性至孝，尽力色养，母若有疾，衣不解
带。及遭丧，哀毁骨立，高祖深以忧之，每日遣人劳勉
之。”

《平秦王归彦传》：归彦于天保元年封平秦王，嫡妃康
及所生母王氏，并为太妃，善事二母，以孝闻。

《陆卬传》：“卬为中书侍郎，以父忧去职，居丧尽礼，哀毁
骨立。卬兄弟相率庐于墓侧，负土成坟。继遭母丧，哀
慕毁悴，殆不胜丧。卬第五弟搏，遇疾临终，谓其兄弟
曰：大兄尪病如此，性至慈爱，搏之死日，必不令使大兄知之，哭泣声必不可闻彻，致有感恸。家人至于祖
载，方始告之。卬闻而悲痛，一恸便绝。”

《邢卲传》：“卲事寡嫂甚谨，养孤子恕，慈爱特深。在兖州，
有都信云，恕疾便忧之，废寝食，颜色贬损。及卒，人士
为之伤心。”

《元文遥传》：“文遥父晞，有孝行，父卒，庐于墓侧而终。文
遥贵，赠特进开府仪同三司、中书监，谥曰孝。”

《萧放传》：“父卒，居丧以孝闻。所居庐前，有二慈乌来集，
每舒翅悲鸣，全似哀泣，时以为至孝之感。”

《周书寇儁传》：“儁字祖儁，与兄祖训、祖礼并有至行，闺
门雍睦，白首同居。父亡虽久，而犹于平生所处堂宇，
备设帷帐几杖，以时节列拜，垂涕陈荐若宗庙焉。吉
凶之事，必先启告，远行往返亦如之。”

《尉迟迥传》：“迥性至孝，色养不怠。身虽在外，所得四时
甘脆，必先荐奉，然后致尝。大长公主年高多病，迥往
在京师，每退朝参候起居，忧悴形于容色。大长公主
每为之和颜进食，以宁迥心。太祖知其至性，征迥入
朝，以慰其母意。”

《刘璠传》：“璠字宝义，沛国沛人也。九岁而孤，居丧合礼。”
《泉企传》：“企字师道，上洛丰阳人。九岁丧父，哀毁类于
成人。”

《席固传》：“固子世雅，性方正，少以孝闻。”

《卢诞传》：“诞年十八，州辟主簿，举秀才，除员外郎，以亲
老辞归就养。父母既殁，哀毁六年，躬营坟垄，遂有终
焉之志。”

《薛寘传》：“寘性至孝，虽年齿已衰，职务繁广，至于温凊
之礼，朝夕无违。当时以此称之。”

《樊深传》：“深字文深，河东猗氏人也。早丧母，事继母甚
谨。”

《念贤传》：“贤字盖卢，美容质，颇涉书史。少遭父忧，居丧
有孝称。”

《若干惠传》：“惠早丧父，事母以孝闻。”

《崔谦传》：“谦性至孝，少丧父，殆将灭性。与弟訦特相友
爱，所有资产，皆无私焉。居家严肃，动遵礼度。子旷与
兄子弘度等，并奉其遗训。”

《赵刚传》：刚父和，太平中江陵将军南讨渡淮，闻父丧
辄还。所司将致之法，和曰：“罔极之恩，终天莫报。若许
安厝，礼毕而即罪戮，死且无恨。”言讫号恸，悲感傍人。
主司以闻，遂宥之。

《裴宽传》：宽字长宽，与二弟汉尼、是和知名。亲殁抚弟
以笃友闻。荥阳郑穆常谓从弟文直曰：“裴长宽兄弟，
天伦笃睦，人之师，吾爱之重之，汝可与之游处。”年十
三，以选为魏孝明帝挽郎。

宽弟汉，自宽没后，遂断绝游从，不听琴瑟。岁时伏腊
哀恸，而抚养兄弟子，情甚笃至。

《郑孝穆传》：“孝穆父叔四人并早殁，昆季之中，孝穆居
长，抚训诸弟，有如同生。闺庭之中，怡怡如也。”

《裴侠传》：侠年十三，遭父忧，哀毁有若成人，世以至孝
称。

《颜之仪传》：“之仪同时有京兆郡丞乐运者，事母及寡
嫂甚谨，由是以孝义闻。”

《王罴传》：“罴孙述幼丧父，为罴所鞠养，及居丧，深合礼
度。时东西交争，金革方始，群官遭丧者，卒哭之后，皆
起令视事。述请终礼，太祖令中使就视，知其哀毁，特
许之。”

《薛憕传》：“憕早丧父，家贫，躬耕以养祖母，有暇则览文
籍。”

《萧大圜传》：“大圜年四岁能诵《三都赋》及《孝经》《论语》。七
岁居母丧，便有成人之性。”

《宗懔传》：“懔历临汝、建成、广晋三县令，遭母忧去职，哭
辄欧血，两旬之内，绝而复苏者三。每有群乌数千，集
于庐舍，候哭而来，哭止而去，时论称之，以为孝感所
致。”

《齐炀王宪传》：“宪有至性，事母以孝闻。太妃旧患风热，
屡经发动，宪衣不解带，扶侍左右。宪或东西从役，每
心惊其母，必有疾。乃驰使参问，果如所虑。”

《裴文举传》：“文举少丧父，其兄又在山东，唯与弟玑幼
相训养，友爱甚笃。玑又早亡，文举抚视遗孤，逾于己
子。人以此称之。”

《李贤传》：“贤字贤和，年十四遭父丧，抚训诸弟，友爱甚
笃。”

《隋书李士谦传》：士谦髫龀丧父，事母以孝闻。母曾呕
吐，疑为中毒，因跪而尝之。伯父魏岐州刺史玚深所
嗟尚，每称曰：“此儿吾家之颜子也。”后丁母忧，居丧骨
立。

《王谊传》：“谊为御正大夫，丁父艰，毁瘁过礼，庐于墓侧，
负土成坟。”

《达奚长儒传》：“长儒为鄜州刺史，母忧去职。长儒性至
孝，水浆不入口五日，毁悴过礼，殆将灭性。天子嘉叹
之。”

《赵绰传》：“绰累转内史中士，父艰去职，哀毁骨立，世称其孝。”

《柳雄亮传》：“雄亮父桧，仕周华阳太守，遇黄众宝作乱，
攻陷华阳，桧为贼所害。雄亮年十四，哀毁过礼，阴有
复仇之志。武帝时，众宝率其所部归于长安，帝待之
甚厚。雄亮手斩众宝于城中，请罪阙下，帝特原之。”
《陈孝意传》：“孝意为侍御史，以父忧去职，居丧过礼，有
白鹿驯扰其庐，时人以为孝感之应。未期，授雁门郡
丞”，在郡菜食斋居，朝夕哀临。每一发声，未尝不绝倒，
柴毁骨立，见者哀之。

《令狐熙传》：“熙为夏官府都上士，以母忧去职，殆不胜
丧。其父戒之曰：‘大孝在于安亲，义不绝嗣。吾今见存，
汝又只立，何得过尔毁顿，贻吾忧也。熙自是稍加𫗴
粥，服阕，除小驾部，复丁父忧，非杖不起。人有闻其哭
声，莫不为之下泣。河阴之役，诏令墨缞从事’。”

《虞世基传》：“世基迁内史侍郎，以母忧去职，哀毁骨立。
有诏起令视事，拜见之日，殆不能起。帝令左右扶之，
哀其羸瘠，诏令进肉，世基食辄悲咽不能下。帝使谓
之曰：‘方相委任，当为国惜身’。”前后敦劝者数矣。
《韦鼎传》：鼎遭父忧，水浆不入口者五日，哀毁过礼，殆
将灭性。侯景之乱，鼎兄昂卒于京城，鼎负尸出，寄于
中兴寺，求棺无所得，鼎哀愤恸哭。忽见江中有物，流
至鼎所，鼎窃异之，往见，乃新棺也，因以充殓。帝闻之，
以为精诚所感。

《李德林传》：“德林为通直散骑侍郎，丁母忧去职，勺饮
不入口五日，因发热病，遍体生疮，而哀泣不已，诸士
友陆𬸣宋士素、名医张子彦等，为合汤药，德林不肯
进，遍体洪肿，数日间顿差，身力平复，诸人皆云孝感
所致